UNDIRVÍS Á GLASI: STØRV Á GYMNASIALUM MIÐNÁMI OG YRKISNÁMI LEYS AT SØKJA Skriva út Vel størv... Øll Størv (111) Byggivirksemi (4) Fiskavøruídnaður (4) Fiskiskapur (0) Flutningur (0) Flutningur sjóvegis (0) Fyrisiting og tænastur (13) Gistihús og matstovur (11) Handil og umvæling (10) Heilsu- og almannaverk (50) Kunningartøkni (2) Skipasmiður og smiður (1) Undirvísing (2) Vinnuligar tænastur (14) Glasir Lagt út: 26.03. 21 Umsóknarfreist: 25.04. 21 UNDIRVÍS Á GLASI: STØRV Á GYMNASIALUM MIÐNÁMI OG YRKISNÁMI LEYS AT SØKJA Størv, vikariat ella tímar í yvir 30 ymsum lærugreinum eru nú leys at søkja á Glasi. Á gymnasialum miðnámi og yrkisnámi eru lærugreinarnar hesar: Størvini kunnu verða sett sum føst størv, ársvikariat ella tímalærarastørv. Niðanfyri kanst tú lesa meira um førleikakrøv, setanarviðurskifti, umsóknarfreist og hvussu tú kanst fáa meira at vita um størvini. FØRLEIKAR Sum undirvísari á gymnasialum miðnámi skalt tú hava akademiskt kandidatprógv, master ella aðra hægri útbúgving, sum gevur førleikar at undirvísa í einari ella fleiri lærugreinum á miðnámsstigi. Sum undirvísari á yrkisnámi skalt tú hava sveinabræv innan økið og/ella aðrar viðkomandi útbúgvingar og royndir. Í ávísum førum kann hægri útbúgving verða ein fyrimunur. Tú skalt eisini hava góðar telduførleikar og duga at arbeiða við kunningartøkni. UMSØKJARAR Vit sóknast eftir dugnaligum lærarum, sum kunnu kveikja áhugan hjá næmingunum at læra. Vit hugsa um undirvísaratoymið sum eina heild og ynskja, at tínir eginleikar og førleikar hugvekja og ríka samstarvið við starvsfelagarnar. Sum lærari á Glasi hevur tú ein virknan lut í menningini av stovninum, lærugreinunum og útbúgvingunum. Tá mett verður um umsóknirnar verður hugt at: formligum førleikum innan fakøki, námsfrøði og didaktikk persónligum eginleikum og førleikum breiddini av undirvísingarførleikum og starvsroyndum útbúgvingarbakgrund og -samanseting SETANARVIÐURSKIFTI Størvini á gymnasialum miðnámi verða sett sambært sáttmála millum Yrkisfelagið Miðnám (YF) og Fíggjarmálaráðið. Størvini á yrkisnámi verða sett sambært sáttmála millum Føroya Tekniska Lærarafelag (FTL) og Fíggjarmálaráðið. SOLEIÐIS SØKIR TÚ Umsóknir skulu skrivast í talgilda umsóknarskjalið á starv. glasir. fo í seinasta lagi 25. apríl 2021. Hevur tú spurningar ber til at seta teg í samband við ein av deildarleiðarunum við at senda teldupost til deildarleidarar @ glasir. fo.